《鸣琴泉》
宋代·李廌

昔闻流水操，想见流水音。
况复山泉声，声自如鸣琴。
可笑山中人，强作碧沼深。
暗流不复鸣，遗声杳莫寻。
近闻石钟山，苏辨正古今。
郦元与李渤，地下当噤喑。
惜乎不闻此，使我徒登临。
道人笑谓余，胡不求琴心。
何劳弦上声，况此非徽金。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。